**APROB,**

**GIGEL PARASCHIV**

**SECRETAR DE STAT**

**REFERAT DE APROBARE**

***Stimate domnule Secretar de Stat,***

În conformitate cu prevederile lit. c) și e) de la alin. (1) al art. 340 din Legea educației naționale nr. 1/2011, cu modificările și completările ulterioare, Autoritatea Națională pentru Calificări:

*„c) coordonează şi controlează la nivel naţional elaborarea standardelor ocupaţionale şi a standardelor de pregătire profesională;*

Astfel, în temeiul prevederilor legale anticitate, a fost elaborat proiectul de aprobare a Metodologiei de de elaborare, validare, aprobare şi gestionare a standardelor ocupaționale.

Realizarea proiectului de act normativ are la bază:

* *Hotărârea Guvernului nr. 772/2022 privind aprobarea Metodologiei de acordare a creditelor transferabile pentru formarea profesională a adulților, precum şi pentru abrogarea Hotărârii Guvernului nr. 844/2002 privind aprobarea nomenclatoarelor calificărilor profesionale pentru care se asigură pregătirea prin învățământul preuniversitar, precum şi durata de școlarizare,* care prevede la art. 7 alin. (1) faptul că standardele ocupaționale şi planurile/programele de formare profesională a adulților cuprind tipurile de competențe şi ponderile acestora.

Astfel, în baza celor prevăzute în actul normativ antemenționat, a fost realizată noua structură a standardului ocupațional, respectiv prin introducerea ponderii competențelor și a creditelor aferente în cadrul standardului.

Precizăm că noua structură se va aplica începând cu împlinirea termenului de 12 luni de la intrarea în vigoare a Hotărârii Guvernului nr. 772/2022, respectiv de la data publicării în Monitorul Oficial, Partea I nr. 586 din 16 iunie 2022.

Totodată, având în vedere faptul că a fost reglementată funcționarea Consiliului Național al Calificărilor, prin Ordinul ministrului educației nr. 4403/2022, publicat în Monitorul Oficial al României, Partea I nr. 809 din 17 august 2022, a fost introdusă în cadrul metodologiei acordarea avizului consultativ al acestuia în vederea aprobării standardelor ocupaționale.

Drept pentru care, vă solicităm aprobarea în vederea emiterii unui Ordin al ministrului educației și al ministrului muncii și solidarității sociale privind aprobarea unei noi Metodologii de elaborare, validare, aprobare și gestionare a standardelor ocupaționale și a modelului de standard ocupațional aprobată prin Ordinul comun al ministrului educației naționale și al ministrului muncii și justiției sociale nr. 3712/1721/2018.

După aprobarea Metodologiei de elaborare, validare, aprobare și gestionare a standardelor ocupaționale și a modelului de standard ocupațional va urma o perioada de diseminare a acesteia în cadrul proiectului POCA „Creșterea capacitații administrative a ANC și MMJS prin sistematizare și simplificare legislativă în domeniul calificărilor” Cod SMIS 129872, pe care ANC îl implementează împreună cu Ministerul Muncii și Solidarității Sociale.

Menționăm că proiectul de act normativ a fost supus dezbaterii publice prin postarea pe site-ul oficial al Autorității Naționale pentru Calificări, www.anc.edu.ro, în data de 19.09.2022.

**PREȘEDINTE**

**Tiberiu Gabriel DOBRESCU**